Med i bilen var tre andre unge nordjyder, henholdsvis en kvinde på 19 år fra Aalborg, en kvinde på 18 år fra Hadsund og en mand på 24 år også fra Hadsund. De fire var på vej i bil fra Viborg mod Herning, og på strækningen hvor vejen går gennem en plantage, kommer deres bil af uvisse årsager pludselig over i den modsatte vejbane og støder ind i en modkørende bil. Denne bil er ført en af 63-årig mand fra Herning. Ulykken har kostet en 24-årig mand fra Hadsund livet, mens de øvrige tre i bilen er sluppet med lettere fysiske skader. Den 63-årige mand fra Herning er ikke kommet til skade fysisk. - Vi kender endnu ikke årsagen til ulykken. Vi er i gang med at undersøge bilerne og skal i gang med at afhøre de involverede personer, siger vagtchefen hos Midt- og Vestjyllands Politi.

Referat:
En 24-årig mand fra Hadsund har mistet livet i en trafikulykke på hovedvej 12 mellem Herning og Viborg.